Mecalimb

Mecalimb er et metal-band fra Fredrikstad i Østfold som spiller en form for melodisk death metal, men med miks av heavy, thrash og groove metal elementer. Bandet består av Ole Olsen (eneste gjenværende originale medlem, gitar/låtskriver), Tom Angel (gitar), Robert Arntsen (vokal), Marius Vedal (trommer) og Dag Kopperud (bass).

Bandet ble startet i desember 2005 av Torben Svendsen (gitar), Ole Olsen (gitar), Raymond Gammelsrud (vokal), Johnny Baardsen (bass) og Hans Jacob Solberg (trommer). I mars 2006 debuterte bandet live under Emerganza-festivalen i Oslo, og gikk så langt som til en tredjeplass under finalen på Betong. Våren 2006 ble første demo utgitt med de to låtene Fighter og Broken Brain, som ble plukket ut til å være filmmusikk til Kong Vinter III, en norskprodusert skifilm. Etter sommeren 2006 sluttet Baardsen i bandet. Stein Larsen (tidligere Panama, Da Vinci og backup-bandet til Ole Evenrud) tok over på bass. Han var med i ca. et halvt år. Etterfølgeren ble Dag Kopperud (tidligere Oceans Of Time).

Innspilling av en ny demo startet høsten 2007 med låtene Unspoken Words, Sacrifice for Life og Rise.. Kort tid etter sluttet Solberg. Marius Vedal (tidligere Burn, Offset Nature, og Rampager (med Sindre Lee, som har vært Mecalimbs sessiongitarist)) tok over på trommer. Høsten 2008 ble det innspilling av debutalbumet, Mechanical Recipe i Toproom Studio. Den ble utgitt på Mechanical Records i april 2009. Video til «Still Alive» ble spilt inn i februar 2009.

Torben Svendsen og Raymond Gammelsrud trakk seg ut av Mecalimb i januar 2010 på grunn av uenighet rundt bandets fremtidige satsing. Kenneth Liljegren fra Asker ble ny vokalist i mars 2010. I august 2010 fikk Mecalimb platekontrakt hos engelske Rising Records (London), og startet innspilling av nytt album, Bound To Fall samme høst i Lydmuren studio på Greåker. Albumet kom ut i mars 2011. Robin Larsen (fra bl.a. Hideous Deformity) fra Fredrikstad ble ansatt som ny gitarist tidlig i 2011, og i mars 2012 forlot Kenneth Liljegren gruppa. Etterfølgeren hans ble Stephan Hay (ex. Clone Industry). I 2014 tok Tom Angel over på gitar for Robin Larsen.

Bandet ga ut 3-spors EP-en «Chaos EP» sommeren 2014. I starten av 2015 valgte Stephan Hay å trekke seg ut av bandet, ny vokalist ble ansatt kort tid etter, svenske Robert Arntsen (tidligere Waning). Bandet startet innspilling av sitt tredje album, XIII sommeren 2015, og ga ut plata i desember 2015 under Mechanical Records, fra 2017 ble utgivelsesrettighetene til denne overtatt av Wormholedeath. Bandets innspillinger er også tilgjengelig på iTunes og ulike streaming-tjenester. Mecalimb har spilt på flere steder i Norge som oppvarming for artister som Tankard, Enslaved, Entrails, Witchhammer, Jorn, Circus Maximus, Susperia.

Bandmedlemmer
Ole Olsen – gitar (2005–)
Marius Vedal – trommer (2007–)
Dag Kopperud – bass (2006–)
Tom Angel – gitar (2014-)
Robert Arntsen – vokal (2015-)

Tidligere medlemmer
Raymond Gammelsrud – vokal (2005–2010)
Torben Svendsen – gitar (2005–2010)
Hans Jacob Solberg – trommer (2005–2007)
Johnny Baardsen – bass (2005–2006)
Stein Larsen – bass (2006)
Kenneth Liliegren – vokal (2010–2012)
Robin Larsen – gitar (2011–2014)
Stephan Hay – vokal (2012-2015)

Diskografi
Album
 Mechanical Recipe (Mechanical Records, 2009)
 Bound To Fall (Rising Records, 2011)
 Chaos (EP) (S&L Productions, 2014)
 XIII (Wormholedeath Records, 2015)

Demoer
 Demo 1 (2 spor) (2006)
 Kong Vinter III (1 spor) (2006)
 Demo 2 (2007)
 Norsk Urskog Split CD (1 spor) (2008)

 Eksterne lenker 
 https://www.facebook.com/Mecalimb
 Mecalimb på MySpace

Kategori:Norske metalcore-band
Kategori:Band etablert i 2005
Kategori:Norske thrash metal-band